
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1251 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της τροποποίησης του Κανονισμού Εσω¬ 
τερικής Υπηρεσίας του Εφετείου Αθηνών, που 
επήλθε με την υπ' αριθμ. 6/2017 απόφαση της 
Ολομέλειας αυτού. 

2 

Έγκριση της τροποποίησης του Κανονισμού Εσω¬ 
τερικής Υπηρεσίας του Εφετείου Θεσσαλονίκης, 
που επήλθε με την υπ' αριθμ. 8/2017 απόφαση 
της Ολομέλειας αυτού. 

3 

Εν μέρει έγκριση της τροποποίησης του Κανονι¬ 
σμού Εσωτερικής Υπηρεσίας του Εφετείου Αιγαί¬ 
ου, που επήλθε με την υπ' αριθμ. 6/2017 απόφαση 
της Ολομέλειας αυτού. 

4 

Έγκριση της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Αθηνών, 
που επήλθε με την υπ' αριθμ. 1/2018 απόφαση 
της Ολομέλειας αυτού. 


ΑΠΟΦΑΣΕΙΣ 

Αριθμ. απόφ. 4/2018 (1) 

Έγκριση της τροποποίησης του Κανονισμού Εσω¬ 
τερικής Υπηρεσίας του Εφετείου Αθηνών, που 
επήλθε με την υπ' αριθμ. 6/2017 απόφαση της 
Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και ώρα 
11 .ΟΟ', στο Μέγαρο του Αρείου Πάγου και στην αίθουσα δια¬ 
σκέψεων της Ολομέλειας (γρ. 205 του 2ου ορόφου) συνήλθε, 
ύστερα από νόμιμη πρόσκληση του Προέδρου του Αρείου 
Πάγου, η, κατά τα άρθρα 14 και 17 του Κώδικα Οργανισμού 
Δικαστηρίων και Κατάστασης Δικαστικών Λειτουργών (κυ¬ 
ρωτικός ν. 1756/1988, όπως ισχύει σήμερα), Ολομέλεια σε 
συμβούλιο, στην οποία έλαβαν μέρος οι: 1) Βασίλειος Πέπ- 
πας, Πρόεδρος του Αρείου Πάγου, 2) Ιωάννης Γιαννακό- 
πουλος, 3) Ειρήνη Κιουρκτσόγλου-Πετρουλάκη, 4) Μαρία 
Γαλάνη-Λεοναρδοπούλου, 5) Αγγελική Αλειφεροπούλου, 6) 
Γεώργιος Λέκκας, 7) Μαρία Χυτήρογλου, Αντιπρόεδροι του 


Αρείου Πάγου, 8) ΙωσήφΤσαλαγανίδης, 9) Ευγενία Προγάκη, 
10) Ασπασία Μαγιάκου - Εισηγήτρια, 11) Χαράλαμπος Καλα¬ 
ματιανός, 12) Ειρήνη Καλού, 13) Αλτάνα Κοκκοβού, 14) Σοφία 
Ντάντου, 15) ΔημήτριοςΤζιούβας, 16) Σοφία Καρυστηναίου, 
17) Νικήτας Χριστόπουλος, 18) Πέτρος Σαλίχος, 19) Γεώρ¬ 
γιος Παπαηλιάδης, 20) Γεώργιος Μιχολιάς, 21) Κωστούλα 
Φλουρή-Χαλεβίδου, 22) Ναυσικά Φράγκου, 23) Μιλτιάδης 
Χατζηγεωργίου, 24) Μαρία Γκανιάτσου, 25) Μαρία Τζανά- 
κη, 26) Μαρία Παπασωτηρίου, 27) Γεώργιος Αποστολάκης, 
28) Αρετή Παπαδιά, 29) Κωνσταντίνος Πιτταράς, 30) Γε¬ 
ώργιος Παπανδρέου, 31) Αντιγόνη Καράίσκου-Παλόγου, 
32) Κυριάκος Οικονόμου, 33) Ευφροσύνη Καλογεράτου-Ευαγ- 
γέλου, 34) Αναστασία Περιστεράκη, 35) ΣοφίαΤζουμερκιώτη, 
36) Χρήστος Τζανερρίκος, 37) Λουκάς Μόρφης και 
38) Γεώργιος Δημάκης, Αρεοπαγίτες. Κωλύονται και δεν 
παρέστησαν οι λοιποί Αντιπρόεδροι του Αρείου Πάγου και 
Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέας της Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 3 παρ. 
1 του ν. 1868/1989), προκειμένου να αποφασίσει για την 
έγκριση ή μη της υπ' αριθμ. 6/2017 απόφασης της Ολομέ¬ 
λειας του Εφετείου Αθηνών, κατά το μέρος που αφορά τους 

υπηρετούντες στο ΠοινικόΤμήμα δικαστικούς λειτουργούς, 
και η οποία διαβιβάσθηκε με το υπ' αριθμ. 301/9-1-2018 
έγγραφο του Π ροέδρου του Τριμελούς Συμβουλίου Διεύ¬ 
θυνσης του Εφετείου Αθηνών, Θεόδωρου Κανελλόπουλου, 
Προέδρου Εφετών, το οποίο έχει ως ακολούθως: «Σας υπο¬ 
βάλλουμε υπηρεσιακό αντίγραφο της υπ' αριθμ. 6/2017 
απόφασης της Ολομέλειας του Εφετείου Αθηνών, και πα- 
ρακαλούμε για τις δικές σας ενέργειες». 

Η Εισηγήτρια - Αρεοπαγίτης Ασπασία Μαγιάκου, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Προέδρου του Τριμελούς Συμβουλίου 
Διεύθυνσης του Εφετείου Αθηνών και β. την υπό κρίση 
υπ' αριθμ. 6/2017 απόφαση της Ολομέλειας του ως άνω 
Εφετείου, εισηγήθηκε την έγκριση της τροποποίησης του 
Κανονισμού Εσωτερικής Υπηρεσίας Εφετείου Αθηνών, 
σύμφωνα με την εν θέματι απόφαση της Ολομέλειας αυ¬ 
τού, όπως αναφέρεται στο σκεπτικό και το διατακτικό της 
παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' του 
ν. 1756/1988, όπωςαντικ.μετοάρθρο4παρ. 1 του ν. 3388/ 
2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του άρ¬ 
θρου 17 του ν. 1756/1988 «Κώδικας Οργανισμού Δικα¬ 
στηρίων και Κατάστασης δικαστικών λειτουργών», όπως 
αντικαταστάθηκε με το άρθρο 86 παρ. 2 του ν. 4055/ 
2012, ορίζεται ότι οι καταρτιζόμενοι κανονισμοί εσωτερι¬ 
κής υπηρεσίας των δικαστηρίων, καθώς και οι τροποποι¬ 
ήσεις τους, υποβάλλονται αμέσως στις οικείες ολομέλει- 
εςτων ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα ση μεία και, ειδικότερα, ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και, αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Κατά 
την παρ. 5 Α του άρθρου 4 του ν. 1756/1988 (όπως ίσχυε 
κατά το χρόνο λήψης της υπό έγκριση απόφασης της 
Ολομέλειας του Εφετείου Αθηνών) ορίζεται ότι: «α) Στο 
Εφετείο Αθηνών συνιστάται ιδιαίτερο Ποινικό Τμήμα, 
του οποίου η λειτουργία θα αρχίσει τη 16η Σεπτεμβρίου 
2014. Στο Τμήμα αυτό υπάγονται όλες οι ποινικές υπο¬ 
θέσεις αρμοδιότητας του Πενταμελούς Εφετείου, του 
Μικτού Ορκωτού Εφετείου και των Τριμελών και Μο¬ 
νομελών Εφετείων, καθώς και του Συμβουλίου Εφετών. 
Οι δικαστές που είναι αναγκαίοι για τη συγκρότηση του 
Ποινικού Τμήματος ορίζονται για μια διετία με απόφα¬ 
ση της Ολομέλειας του Εφετείου Αθηνών με αντίστοιχη 
τροποποίηση του Κανονισμού Εσωτερικής Υπηρεσίας 
αυτού. Κατά τον ορισμό των δικαστών του Ποινικού Τμή- 
ματος λαμβάνονται υπόψη και οι ανάγκες συγκρότησης 
των πολιτικών τμημάτων του Εφετείου. Η θητεία των 
δικαστών, οι οποίοι θα απασχολούνται αποκλειστικά στο 
Ποινικό Τμήμα, μπορεί να παραταθεί, με απόφαση της 
ίδιας Ολομέλειας, για ένα ακόμη έτος. Η Ολομέλεια μπο¬ 


ρεί να ανανεώσει τη θητεία των δικαστών για τη συγκρό¬ 
τηση του Ποινικού Τμήματος για μία επιπλέον διετία, 
εφόσον υπάρχει προς τούτο συναίνεση των τελευταίων. 
Σε αυτή την περίπτωση η συνολική συνεχόμενη θητεία 
στο Ποινικό Τμήμα δεν μπορεί να υπερβεί τα τέσσερα 
έτη. Μετά τη θητεία τους στο Ποινικό Τμήμα, οι δικαστές 
που είχαν οριστεί σε αυτό, μπορούν να οριστούν εκ νέου 
για τη συγκρότηση αυτού, μετά την πάροδο χρονικού 
διαστήματος τουλάχιστον δύο (2) ετών. Η Ολομέλεια 
του Εφετείου Αθηνών, η οποία συγκαλείται εντός του 
μηνός Ιουνίου, καθορίζει τον απαιτούμενο για τη συ¬ 
γκρότηση του Ποινικού Τμήματος αριθμό δικαστών, 
προσαυξημένο σε ποσοστό 20%. Η Ολομέλεια του Αρεί¬ 
ου Πάγου, ασκώντας την κατά το άρθρο 17Απαρ. 7 του 
ν. 1756/1998 αρμοδιότητά της, περιορίζει τον αριθμό 
των δικαστών που καθόρισε το Εφετείο Αθηνών μέχρι 
τον απαιτούμενο για τη συγκρότηση του Ποινικού Τμή¬ 
ματος αριθμό δικαστών. Για την κάλυψη των κενών που 
δημιουργούνται στο Ποινικό Τμήμα από οποιεσδήποτε 
υπηρεσιακές μεταβολέςτων δικαστών, η Ολομέλεια του 
Εφετείου Αθηνών μπορεί οποτεδήποτε να τροποποιεί και 
συμπληρώνει τις ως άνω αποφάσεις της....». 

Στην προκειμένη περίπτωση, η Ολομέλεια του Εφετείου 
Αθηνών, με την υπ' αριθμ. 6/7-12-2017 απόφασή της, έκρινε 
απαραίτητη την τοποθέτηση στο Ποινικό Τμήμα δύο (2) 
Προέδρων Εφετών και δύο (2) Εφετών, οι οποίοι μετατέ¬ 
θηκαν ή τοποθετήθηκαν προσφάτως στο εν λόγω Εφετείο. 

Κατόπιν τούτων, η Ολομέλεια κρίνει, ομόφωνα, ότι 
πρέπει να εγκριθεί η ως άνω γενομένη τροποποίηση 
του κανονισμού Εσωτερικής Υπηρεσίας του Εφετείου 
Αθηνών, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ' αριθμ. 6/7-12-2017 
απόφαση της Ολομέλειας του Εφετείου Αθηνών τρο¬ 
ποποίηση του Κανονισμού Εσωτερικής Υπηρεσίας, ως 
ακολούθως: 

Τοποθετούνται στο ΠοινικόΤμήματου Εφετείου Αθη¬ 
νών οι Πρόεδροι Εφετών: 1) Γεώργιος Αλεξόπουλος και 
2)Χρήστος Νάστας, και οι Εφέτες: 1) Αικατερίνη Ντόκα 
και 2) Αικατερίνη Παπαδημητροπούλου. 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 5/2018 (2) 

Έγκριση της τροποποίησης του Κανονισμού Εσω¬ 
τερικής Υπηρεσίας του Εφετείου Θεσσαλονίκης, 
που επήλθε με την υπ' αριθμ. 8/2017 απόφαση 
της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και ώρα 
11.00) στο Μέγαρο του Αρείου Πάγου και στην αίθουσα δια¬ 
σκέψεων της Ολομέλειας (γρ. 205 του 2ου ορόφου) συνήλθε, 

ύστερα από νόμιμη πρόσκληση του Προέδρου του Αρείου 
Πάγου, η, κατά τα άρθρα 14 και 17 του Κώδικα Οργανισμού 
Δικαστηρίων και Κατάστασης Δικαστικών Λειτουργών (κυ¬ 
ρωτικός νόμος 1756/1988, όπως ισχύει σήμερα), Ολομέλεια 
σε συμβούλιο, στην οποία έλαβαν μέρος οι: 1) Βασίλειος 
Πέππας, Πρόεδρος του Αρείου Πάγου, 2) Ιωάννης Γιαννα- 
κόπουλος, 3) Ειρήνη Κιουρκτσόγλου-Πετρουλάκη, 4) Μαρία 
Γαλάνη-Λεοναρδοπούλου, 5) Αγγελική Αλειφεροπούλου, 
6) Γεώργιος Λέκκας, 7) Μαρία Χυτήρογλου, Αντιπρόε¬ 
δροι του Αρείου Πάγου, 8) Ιωσήφ Τσαλαγανίδης, 9) Ευ¬ 
γενία Προγάκη, 10) Ασπασία Μαγιάκου - Εισηγήτρια, 
11) Χαράλαμπος Καλαματιανός, 12) Ειρήνη Καλού, 
13) Αλτάνα Κοκκοβού, 14) Σοφία Ντάντου, 15) Δημήτριος 
Τζιούβας, 16) Σοφία Καρυστηναίου, 17) Νικήτας Χριστό- 
πουλος, 18) Πέτρος Σαλίχος, 19) Γεώργιος Παπαηλιάδης, 
20) Γεώργιος Μιχολιάς, 21) Κωστούλα Φλουρή-Χαλεβίδου, 
22) Ναυσικά Φράγκου, 23) Μιλτιάδης Χατζηγεωργίου, 
24) Μαρία Γκανιάτσου, 25) Μαρία Τζανάκη, 26) Μαρία 
Παπασωτηρίου, 27) Γεώργιος Αποστολάκης, 28) Αρε¬ 
τή Παπαδιά, 29) Κωνσταντίνος Πιτταράς, 30) Γεώργι¬ 
ος Παπανδρέου, 31) Αντιγόνη Καράίσκου-Παλόγου, 
32) Κυριάκος Οικονόμου, 33) Ευφροσύνη Καλογεράτου-Ευαγ- 
γέλου, 34) Αναστασία Περιστερακη, 35) ΣοφίαΤζουμερκιώτη, 
36) ΧρήστοςΤζανερρίκος 37) Λουκάς Μόρφης και 38) Γεώρ¬ 
γιος Δημάκης, Αρεοπαγίτες. Κωλύονται και δεν παρέστησαν 
οι λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέαςτης Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστοποί¬ 
ησε στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α'ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ'αριθμ. 8/2017 απόφασηςτης 
Ολομέλειας του Εφετείου Θεσσαλονίκης, κατά το μέρος 
που αφορά τους υπηρετούντες στο Ποινικό Τμήμα δικα¬ 
στικούς λειτουργούς, και η οποία διαβιβάσθηκε με το 
υπ'αριθμ. 4291/27-12-2017 έγγραφο του Προέδρου του 
Τριμελούς Συμβουλίου Διεύθυνσης του Εφετείου Θεσ¬ 
σαλονίκης, Αντώνιου Τσαλαπόρτα, Αρεοπαγίτη, το οποίο 
έχει ως ακολούθως: «Σας υποβάλουμε επικυρωμένο αντί¬ 


γραφο της υπ' αριθμ. 8/2017 απόφασης της Ολομέλειας 
του Εφετείου Θεσσαλονίκης, για τις δικές Σας ενέργειες». 

Η Εισηγήτρια - Αρεοπαγίτης Ασπασία Μαγιάκου, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Προέδρου του Τριμελούς Συμβουλίου 
Διεύθυνσης του Εφετείου Θεσσαλονίκης και β. την υπό 
κρίση υπ'αριθμ. 8/2017 απόφαση της Ολομέλειας του 
ως άνω Εφετείου, εισηγήθηκε την έγκριση της τροποποί¬ 
ησης του Κανονισμού Εσωτερικής Υπηρεσίας Εφετείου 
Θεσσαλονίκης, σύμφωνα με την εν θέματι απόφαση της 
Ολομέλειας αυτού, όπως αναφέρεται στο σκεπτικό και 
το διατακτικό της παρούσας. 

Η Εισαγγελέας του Αρείου Πάγου ανέπτυξε την πρότα¬ 
ση της και συμφώνησε με την άποψη της Εισηγήτριας. Στη 
συνέχεια, σύμφωνα μετο άρθρο 14παρ. 1 εδ. γ'του ν. 1756/ 
1988, όπως αντικ. με το άρθρο 4 παρ. 1 του ν. 3388/ 
2005, αποχώρησε. 

ΣΚΕΦΘΗΚΕΣΥΜΦΩΝΑ ΜΕΤΟ ΝΟΜΟ 

Κατά την παρ. 7 του στοιχείου Α «Κανονισμοί» του άρθρου 
17 του ν. 1756/1988 «ΚώδικαςΟργανισμού Δικαστηρίων και 
Κατάστασης δικαστικών λειτουργών», όπως αντικαταστάθη- 
κε με το άρθρο 86 παρ. 2 του ν. 4055/2012, ορίζεται ότι οι 
καταρτιζόμενοι κανονισμοί εσωτερικής υπηρεσίας των δι¬ 
καστηρίων, καθώς και οι τροποποιήσειςτους, υποβάλλονται 
αμέσως στις οικείες ολομέλειεςτων ανωτάτων δικαστηρίων, 
οι οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα ως 
προς τον αριθμό των δικασίμων και των υποθέσεων που 
προσδιορίζονται σε κάθε δικάσιμο. Οι κανονισμοί ισχύ¬ 
ουν μόνο μετά την τελική έγκρισή τους από τις ολομέλειες 
των ανωτάτων δικαστηρίων και, αφού διαβιβασθούν στον 
Υπουργό Δικαιοσύνης, Διαφάνειας και Ανθρωπίνων Δικαι¬ 
ωμάτων, δημοσιεύονται στην Εφημερίδα της Κυβερνήσε- 
ως. Σύμφωνα δε με την παρ. 1 .Β του ιδίου ως άνω άρθρου, 
όπως ίσχυε κατάτοχρόνο λήψηςτης υπό έγκριση απόφασης 
της Ολομέλειας του Εφετείου Θεσσαλονίκης, ορίζεται ότι: 
«... Στα Εφετεία Πειραιώς και Θεσσαλονίκης, προκειμένου 
να επιτευχθεί η επιτάχυνση της ποινικής δίκης, ορίζονται 
για μία διετία από την Ολομέλεια των δικαστηρίων αυτών 
δικαστές, που θα προεδρεύουν αποκλειστικά στα ποινικά 
δικαστήρια, με δυνατότητα ανανέωσηςτηςθητείας τους για 
δύο (2) ακόμη έτη....». 

Στην προκειμένη περίπτωση, η Ολομέλεια του Εφετεί¬ 
ου Θεσσαλονίκης, με την υπ' αριθμ. 8/13-12-2017 από¬ 
φαση της, μεταξύ άλλων, έκρινε απαραίτητη την τοποθέ¬ 
τηση δύο Εφετών, μίας ως τακτικής Προεδρεύουσας, που 
θα προεδρεύει αποκλειστικά στα ποινικά δικαστήρια για 
μία διετία, σε αντικατάσταση του Εφέτη Χρήστου Νάστα, 
ο οποίος προήχθη στο βαθμό του Προέδρου Εφετών, και 
μίας ως τρίτης αναπληρωματικής Προεδρεύουσας, σε 
αντικατάσταση της Εφέτη Μαρίας Χασιρτζόγλου. 

Κατόπιν τούτων, η Ολομέλεια κρίνει, ομόφωνα, ότι 
πρέπει να εγκριθεί η ως άνω γενομένη τροποποίηση 
του κανονισμού Εσωτερικής Υπηρεσίας του Εφετείου 
Θεσσαλονίκης, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ' αριθμ. 8/13-12-2017 
απόφαση της Ολομέλειας του Εφετείου Θεσσαλονίκης 
τροποποίηση του Κανονισμού Εσωτερικής Υπηρεσίας, 
ως ακολούθως: 

Ορίζονται: α) η Εφέτης Μαρία Χασιρτζόγλου, ως τα¬ 
κτική Προεδρεύουσα Εφέτης, η οποία θα προεδρεύει 
αποκλειστικά στα ποινικά δικαστήρια για μία διετία, με 
δυνατότητα ανανέωσης της θητείας της για δύο (2) έτη 
ακόμα, αρχής γενομένης από 1 ης Φεβρουάριου 2018, 
σε αντικατάσταση του Εφέτη Χρήστου Νάστα, ο οποίος 
προήχθη στο βαθμό του Προέδρου Εφετών, και 
β) η Εφέτης Αγαθή Δερέ, ως τρίτη αναπληρωματική 
Προεδρεύουσα Εφέτης στα ποινικά δικαστήρια, για μία 
διετία, αρχής γενομένης από 1 ης Φεβρουάριου 2018, 
μόνον στην περίπτωση κωλύματος των τακτικών Προ- 
εδρευόντων, μετά την πάροχο τριάντα (30) ημερών από 
την επομένη του κωλύματος, σε αντικατάσταση της Εφέ¬ 
τη Μαρίας Χασιρτζόγλου. 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 6/2018 (3) 

Εν μέρει έγκριση της τροποποίησης του Κανονι¬ 
σμού Εσωτερικής Υπηρεσίας του Εφετείου Αιγαί¬ 
ου, που επήλθε με την υπ' αριθμ. 6/2017 απόφα¬ 
ση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και 
ώρα 11.ΟΟ', στο Μέγαρο του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Βασίλειος Πέππας, Πρόεδρος 
του Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη,4) Μαρία Γαλάνη-Λεοναρ- 
δοπούλου, 5) Αγγελική Αλειφεροπούλου, 6) Γεώργιος 
Λέκκας, 7) Μαρία Χυτήρογλου, Αντιπρόεδροι του Αρεί¬ 
ου Πάγου, 8) ΙωσήφΤσαλαγανίδης, 9) Ευγενία Προγάκη, 
10) Ασπασία Μαγιάκου - Εισηγήτρια, 11) Χαράλαμπος 
Καλαματιανός, 12) Ειρήνη Καλού, 13) Αλτάνα Κοκκοβού, 
14)Σοφία Ντάντου, 15) ΔημήτριοςΤζιούβας, 16) Σοφία 
Καρυστηναίου, 17) Νικήτας Χριστόπουλος, 18) Πέτρος 
Σαλίχος, 19) Γεώργιος Παπαηλιάδης, 20) Γεώργιος Μι- 
χολιάς, 21) Κωστούλα Φλουρή-Χαλεβίδου, 22) Ναυσι- 
κά Φράγκου, 23) Μιλτιάδης Χατζηγεωργίου, 24) Μαρία 
Γκανιάτσου, 25) Μαρία Τζανάκη, 26) Μαρία Παπασωτη- 
ρίου, 27) Γεώργιος Αποστολάκης, 28) Αρετή Παπαδιά, 
29) Κωνσταντίνος Πιτταράς, 30) Γεώργιος Παπανδρέου, 
31) Αντιγόνη Καράί'σκου-Παλόγου, 32) Κυριάκος Οι¬ 
κονόμου, 33) Ευφροσύνη Καλογεράτου-Ευαγγέλου, 
34) Αναστασία Περιστερακη, 35) Σοφία Τζουμερκιώ- 
τη, 36) ΧρήστοςΤζανερρίκος, 37) Λουκάς Μόρφης και 
38) Γεώργιος Δημάκης, Αρεοπαγίτες. Κωλύονται και δεν 


παρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέας της Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστοποί¬ 
ησε στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προςτους υπηρετού¬ 
ντες στονΆρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 6/2017 απόφασης 
της Ολομέλειας του Εφετείου Αιγαίου, που αφορά: 
Α) την κατάργηση της μεταβατικής έδρας Σάμου το μήνα 
Απρίλιο και Β) την τροποποίηση του Κανονισμού Εσω¬ 
τερικής Υπηρεσίας του Εφετείου ως προς τον αριθμό 
τωνΤμημάτωντης Γραμματείας, και διαβιβάσθηκε μετο 
υπ' αριθμ. 6/15-12-2017 έγγραφο της Προέδρου Εφετών 
Αιγαίου, Σπυριδούλας Μακρή, το οποίο έχει ως ακολού¬ 
θως: «Έχω την τιμή, να Σας υποβάλω αντίγραφο της με 
αριθμ. 6/2017 απόφασης της Ολομέλειας του Εφετείου 
Αιγαίου, σύμφωνα με την παρ. 7 του στοιχείου Α' «Κανο¬ 
νισμοί» του άρθρου 17 του ν. 1756/1988». 

Η Εισηγήτρια - Αρεοπαγίτης Ασπασία Μαγιάκου, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο της Προέδρου Εφετών Αιγαίου και β. την 
υπό κρίση υπ' αριθμ. 6/2017 απόφαση της Ολομέλειας 
του ως άνω Εφετείου, εισηγήθηκε την εν μέρει έγκριση 
της τροποποίησης του Κανονισμού Εσωτερικής Υπηρε¬ 
σίας Εφετείου, σύμφωνα με την εν θέματι απόφαση της 
Ολομέλειας αυτού, όπως αναφέρεται στο σκεπτικό και 
το διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
ταση της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ’ 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, ορίζεται ότι οι καταρτιζόμενοι κανονισμοί 







Τεύχος Β' 1251/05.04.2018 

εσωτερικής υπηρεσίας των δικαστηρίων, καθώς και οι 
τροποποιήσεις τους, υποβάλλονται αμέσως στις οικείες 
ολομέλειεςτων ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης 
αυτών, ως προς όλα τα σημεία και ειδικότερα ως προς 
τον αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και, αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων, δημοσιεύονται στην Εφημερίδα της 
Κυβερνήσεως. 

Στην προκειμένη περίπτωση, η Ολομέλεια του Εφε- 
τείου Αιγαίου, με την υπ' αριθμ. 6/2017 απόφασή της, 
έκρινε απαραίτητη Α) την κατάργηση της μεταβατικής 
έδρας Σάμου του μηνάς Απριλίου, αρχής γενομένης 
από 16-9-2018, καθόσον οι τρεις δικάσιμοι των μηνών 
Οκτωβρίου, Φεβρουάριου και Μάί'ου επαρκούν για την 
εκδίκαση όλων των εκκρεμών υποθέσεων, οι οποίες είναι 
συνήθως απλές και πανομοιότυπες, και Β) την αύξηση 
των Τμημάτων της Γραμματείας από ένα (1) σε δύο (2), 
καθότι οι οργανικές θέσεις των υπαλλήλων αυξήθηκαν 
σε έντεκα (11) και δικαιολογούν τη δημιουργία δεύτερου 
Τμήματος, η οποία θα διασφαλίσει την εύρυθμη λειτουρ¬ 
γία της Υπηρεσίας. 

Κατόπιν τούτων, η Ολομέλεια κρίνει, ομόφωνα, ότι πρέ¬ 
πει να εγκριθεί εν μέρει η ως άνω γενομένη τροποποίηση 
του κανονισμού Εσωτερικής Υπηρεσίας του Εφετείου Αι¬ 
γαίου, και συγκεκριμένα: Α) να μην καταργηθεί η μεταβα¬ 
τική έδρα της Σάμου που λειτουργεί στην έδρα του Πρω¬ 
τοδικείου Σάμου την τρίτη εβδομάδα του μηνός Απριλίου 
κάθε δικαστικού έτους, προκειμένου να αποφευχθούν ο 
προσδιορισμός μεγάλου αριθμού υποθέσεων στα πινάκια 
των λοιπών δικασίμων, ο κίνδυνος αναβολής των προς 
εκδίκαση υποθέσεων και η ταλαιπωρία μεγάλου αριθμού 
πολιτών (διαδίκων, μαρτύρων κ.λπ.) από συνεχείς αναβο¬ 
λές, αλλά και ο κίνδυνος παραγραφής των υποθέσεων, να 
διασφαλιστεί δε η εύρυθμη λειτουργία της Υπηρεσίας και 
η ταχεία απονομή της Δικαιοσύνης, και Β) να συσταθεί 
δεύτερο Τμήμα της Γραμματείας του Εφετείου Αιγαίου, 
όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει εν μέρει τη γενομένη με την υπ' αριθμ. 6/ 
13-12-2017 απόφαση της Ολομέλειας του Εφετείου Αι¬ 
γαίου τροποποίηση του Κανονισμού Εσωτερικής Υπη¬ 
ρεσίας αυτού, και ειδικότερα: 

Α) Δεν εγκρίνει την κατάργηση της μεταβατικής έδρας 
του Εφετείου Αιγαίου, που λειτουργεί στην έδρα του 
Πρωτοδικείου Σάμου, την τρίτη εβδομάδα του μηνός 
Απριλίου κάθε δικαστικού έτους, τις ημέρες Δευτέρα, 
για τις ποινικές υποθέσεις αρμοδιότητος Μονομελούς 
Εφετείου Κακουργημάτων Αιγαίου, Τρίτη για τις ποινικές 
υποθέσεις αρμοδιότητος Τριμελούς Εφετείου Αιγαίου 
Ανηλίκων, Τριμελούς Εφετείου Αιγαίου Πλημ/των και 
Τριμελούς Εφετείου Αιγαίου Κακουργημάτων Α' και Β' 
βαθμού και Τετάρτη για τις πολιτικές υποθέσεις. Και 

Β) Εγκρίνει την τροποποίηση του Κανονισμού Εσωτε¬ 
ρικής Υπηρεσίας του Εφετείου Αιγαίου, που αφορά στη 
σύσταση δεύτερου Τμήματοςτης Γραμματείας, ως εξής: 


«Η Γραμματεία του Εφετείου Αιγαίου αντιστοιχεί σε 
Διεύθυνση και διαιρείται σε δύο (2) τμήματα και συγκε¬ 
κριμένα: 1) Σε Διοικητικό - Πολιτικό και 2) σε Ποινικό. 
Το καθένα από αυτά έχει ανάλογο με τις αρμοδιότητες 
του αριθμό υπαλλήλων, που οπωσδήποτε είναι τουλά¬ 
χιστον πέντε (5) και τις αντίστοιχα, σε κάθε επιμέρους 
τμήμα, αναφερόμενες κατωτέρω αρμοδιότητες: 

Α. Τμήμα Διοικητικό-Πολιτικό 

Στην αρμοδιότητα του Τμήματος υπάγονται οι ακό¬ 
λουθες εργασίες: 

1) Εργασίες σχετικές με τη διοίκηση του Εφετείου: 
Η γενική εποπτείατων υπαλλήλων της Γραμματείας, η πα¬ 
ρακολούθηση για τη σωστή εκπλήρωση των καθηκόντων 
τους και η επιτήρηση και η καλή διατήρηση των αρχείων, 
της βιβλιοθήκης και των επίπλων και σκευών του Δικαστη¬ 
ρίου. Η διεκπεραίωση της διοικητικής και εμπιστευτικής 
αλληλογραφίας του Διευθύνοντος το Εφετείο Δικαστή 
και του Προϊσταμένου της Διευθύνσεως Γραμματείας. Η 
παροχή γραμματειακής υποστήριξης στον Διευθύνοντα 
το Δικαστήριο κατά την προετοιμασία και κατάρτιση του 
προγράμματος υπηρεσίας των δικαστικών λειτουργών, 
η παρακολούθηση και αντιμετώπιση από πλευράς Γραμ¬ 
ματείας των ζητημάτων που ανακύπτουν, στο πλαίσιο 
της καθημερινής λειτουργίας των πολιτικών και ποινικών 
συνθέσεων του Δικαστηρίου, λόγω αιφνίδιων ασθενειών, 
δηλώσεων αποχής και εν γένει κωλυμάτων Δικαστικών 
Λειτουργών. Η διεκπεραίωση της διαδικασίας αφαιρέσε- 
ως δικογραφιών από Δικαστικούς Λειτουργούς κατά τη 
διάταξη του άρθρου 307 ΚΠολΔ. Η διεκπεραίωση των 
απαιτουμένων εργασιών για την ετήσια Επιθεώρηση του 
Εφετείου από τον Αρεοπαγίτη. Ο έλεγχος και η διαβίβα¬ 
ση των διαφόρων πινάκων εργασιών και εκκρεμοτήτων 
Δικαστών στον Άρειο Πάγο. Η ηλεκτρονική τήρηση και 
ενημέρωση των Μητρώων των δικαστικών λειτουργών 
και των Δικαστικών Υπαλλήλων. Η τήρηση των ατομικών 
φακέλων των υπαλλήλων. Η διαδικασία χορήγησης αδει¬ 
ών σε δικαστικούς λειτουργούς και δικαστικούς υπαλ¬ 
λήλους. Η διαδικασία των πειθαρχικών των δικαστικών 
λειτουργών και υπαλλήλων του Εφετείου και η συμμετο¬ 
χή των αρμοδίων δικαστικών υπαλλήλων του Τμήματος. 
Ο διορισμός και περαιτέρω η συμμετοχή των δικαστικών 
υπαλλήλων στις Επιτροπές υποψηφίων δικηγόρων. Η τή¬ 
ρηση των εγκυκλίων του Υπουργείου Δικαιοσύνης κα¬ 
θώς και του Προέδρου και Εισαγγελέα του Αρείου Πάγου, 
όπως επίσης και τα έγγραφα και οι αναφορές διαφόρων 
Αρχών, οι φάκελοι της προκαταρκτικής εξέτασης του άρ¬ 
θρου 99 του ν. 1756/1988 και κάθε άλλο έγγραφο που έχει 
σχέση με τη Γραμματεία του Εφετείου. Η διαβίβαση των 
γραμματίων προκαταβολής εισφορών, που προσκόμισαν 
οι δικηγόροι κατά την παράστασή τους στα Δικαστήρια 
του Εφετείου, στο Υπουργείο Οικονομικών. Η διαβίβαση 
της εκκρεμότητας σε γραμμάτια προκαταβολής εισφορών 
στους οικείους δικηγορικούς συλλόγους. Οι διαδικασίες 
για α) την καταστροφή και εκποίηση αρχειακού υλικού 
και διαφόρων ξύλινων ή μεταλλικών ειδών και υλικών, 
β) την ανακύκλωση διαφόρων ηλεκτρονικών και ηλεκτρο¬ 
λογιών συσκευών. 

Οι εργασίες οι σχετικές με τη λειτουργία του Πεντα¬ 
μελούς Υπηρεσιακού Συμβουλίου του Εφετείου και η 

καθαρογραφή των σχετικών αποφάσεων. Η σύνταξη 
των πρακτικών ορκωμοσίας των δικαστικών υπαλλήλων 
και δικηγόρων. Η σύνταξη των εκθέσεων εμφανίσεως 
δικαστικών λειτουργών, δικαστικών υπαλλήλων, και 
ασκουμένων δικηγόρων που πραγματοποιούν μέρος της 
πρακτικής τους άσκησης στο Εφετείο. Η τήρηση αρχεί¬ 
ου των εκλογών ετεροδημοτών και η προετοιμασία και 
διεκπεραίωση όλων των διαδικασιών που απαιτούνται 
για την έκδοση αποτελεσμάτων Βουλευτικών Εκλογών. Η 
διεκπεραίωση διαδικασίας χορήγησης δωρεάν νομικής 
βοήθειας (αποφάσεις κ.λπ.). Ο διορισμός δικηγόρων και 
δικαστικών επιμελητών σε αποφάσεις παροχής νομικής 
βοήθειας σε πολίτες χαμηλού εισοδήματος. Η κατάθε¬ 
ση εγγυοδοσιών, καθώς και η απόδοση των σχετικών 
γραμματίων. Η σύγκληση της ετήσιας υπηρεσιακής 
συνέλευσης, σύμφωνα με τις διατάξεις των άρθρων 25 
και 26 του ν. 2812/2000 (ΦΕΚ 67 τ.Α') «Κύρωση Κώδικα 
Δικαστικών υπαλλήλων» και περαιτέρω η καθαρογραφή 
των πρακτικών και της απόφασης. Οι εργασίες σχετικές 
με τη μηχανοργάνωση και την πληροφορική, ήτοι: α) Η 
κάλυψη των μηχανογραφικών αναγκών και η λειτουρ¬ 
γία των αναγκαίων για τη λειτουργία του Δικαστηρίου 
εφαρμογών, β) η μέριμνα για την καλή λειτουργία και συ¬ 
ντήρηση του εξοπλισμού πληροφορικής και την ασφά¬ 
λεια του όλου συστήματος, γ) η παροχή υποστήριξης 
για την κάλυψη αναγκών σε εφαρμογές πληροφορικής, 
δ) η απλούστευση των διαδικασιών σε συνδυασμό με 
τη μηχανοργάνωση -μηχανογράφηση αυτών, δ) η έκδο¬ 
ση στατιστικών στοιχείων, επί των τηρουμένων στους 
υπολογιστές στοιχείων, ε) η ηλεκτρονική διαχείριση αι¬ 
τήσεων, δικογράφων, αποφάσεων, κ.λπ. με τη συνεργα¬ 
σία των επιφορτισμένων σχετικά υπαλλήλων και στ) η 
παρακολούθηση και υποστήριξη της διασύνδεσης των 
συστημάτων πληροφορικής όλων των Δικαστηρίων, στο 
πλαίσιο υλοποίησης του έργου «Βελτιστοποίηση της 
ροής ποινικής, πολιτικής και διοικητικής διαδικασίας». 

2) Εργασίες σχετικές με τη λογιστική διαχείριση, τη 
διαχείριση υλικού και επιχορηγήσεων, ήτοι: α) Η τήρηση 
των αρχείων μισθοδοσίας και έκδοση πάσης φύσεως βε¬ 
βαιώσεων σχετικές με τη μισθοδοσία, κρατήσεων υπέρ 
διαφόρων ασφαλιστικών ταμείων κ.λπ., β) η γνωστοποί¬ 
ηση μεταβολών στοιχείων μισθοδοσίας και ατομικών 
στοιχείων τόσο των δικαστών όσο και των υπαλλήλων 
στο αρμόδιο τμήμα του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, γ) η εκτέλεση των 
εργασιών που απαιτούνται για την πληρωμή των νομί¬ 
μων αποζημιώσεων στους εκτός έδρας μετακινούμενους 
δικαστικούς λειτουργούς και υπαλλήλους, δ) η σύνταξη 
και διαβίβαση προϋπολογισμών απαιτουμένης δαπάνης 
για την προμήθεια διαφόρων ειδών, υλικών και εργασιών 
για τις ετήσιες ανάγκες του Εφετείου, όπως η προμήθεια 
μηχανών γραφείου (φωτοτυπικά μηχανήματα, συσκευές 
ΡΑΧ, τηλεφωνικές συσκευές), υλικού εξοπλισμού πληρο¬ 
φορικής, ε) η. εκτέλεση των πιστώσεων που εγκρίνονται 
για την προμήθεια των παραπάνω ειδών, υλικών στ) η 
τήρηση αποθήκης υλικών και διαχείρισης αυτών (υλι¬ 
κών), ζ) κάθε εργασία (προϋπολογισμοί, κατανομές και 
εγκρίσεις πιστώσεων, διαγωνισμοί, αναθέσεις, συμβά¬ 
σεις, χρηματικά εντάλματα, επιταγές - πληρωμή δικαιού¬ 


χων, αποδόσεις κρατήσεων, φόρου κ.λπ.) σχετική με τις 
επισκευές και τη συντήρηση του κτιρίου, την ανάθεση 
υπηρεσιών φύλαξης και καθαριότητας, τη συντήρηση 
εξοπλισμού πληροφορικής, ηλεκτρομηχανολογικού εξο¬ 
πλισμού και εγκαταστάσεων, μηχανών γραφείου, κλι¬ 
ματιστικών μηχανημάτων, πυρασφάλειας και με κάθε 
άλλη έκτακτη, συναφή προς τις ανωτέρω, δαπάνη, καθώς 
επίσης για την προμήθεια γραφικής ύλης, αναλώσιμων 
υλικών των ως άνω μηχανημάτων ή εγκαταστάσεων και 
ειδών υγιεινής ή καθαριότητας και η) η συμμετοχή στο 
Ειδικό Γραφείο, προκειμένου να διεκπεραιώνονται οι 
εργασίες της Τριμελούς Διαχειριστικής Επιτροπής για 
τη διαχείριση της ετήσιας επιχορηγήσεως του ΤΑΧΔΙΚ. 

Για την εύρυθμη λειτουργία του τμήματος, ως προς 
τις ανωτέρω εργασίες, θα τηρούνται τα εξής βιβλία: 
α) αποφάσεων συμβουλίου Εφετών και Ολομέλειας, 
β) πρωτοκόλλου εισερχομένων υπηρεσιακού συμβουλίου, 
γ) εφέσεων κατ' αποφάσεων των εις πρώτο βαθμό δικαζό- 
ντων πειθαρχικών συμβουλίων, δ) ποινικής δίωξης κατά 
δημοσίων υπαλλήλων, ε) υποβαλλομένων προτάσεων 
επί πειθαρχικών διώξεων κατά δικαστικών λειτουργών, 
στ) επιβαλλομένων πειθαρχικών ποινών και εκκαθάρισης 
τελών πειθαρχικής διαδικασίας, ζ) εκθέσεων γραμματέα, 
η) αδειών, θ) βιβλιοθήκης, ι) υλικών (αποθήκης), ια) εκθέ¬ 
σεων συμβουλίου Εφετών, ιβ) υπηρετούντων δικαστών 
και υπαλλήλων, ιγ) κατάθεσης δηλώσεων περιουσιακής 
κατάστασης δικαστών, ιδ) κατάθεσης δηλώσεων περι¬ 
ουσιακής κατάστασης δικαστικών υπαλλήλων, ιε) πρω¬ 
τοκόλλου αλληλογραφίας Προέδρου, ιστ) πρωτοκόλλου 
αλληλογραφίας Γραμματέα, ιζ) καταθέσεως προσφυγών 
δικαστών κατά αποφάσεων του Ανωτάτου Δικαστικού 
Συμβουλίου του Αρείου Πάγου, ιη) συμβάσεων, ιθ) αποφά¬ 
σεων Προέδρου, κ) πράξεων Προέδρου, κα) ορκοδοσίας 
υπαλλήλων, κβ) πρωτοκόλλου αλληλογραφίας ειδικού 
γραφείου, κγ) πρακτικών τριμελούς διαχειριστικής επιτρο¬ 
πής, κδ) πληρωμών και κε) εκθέσεων ανάληψης δαπανών. 

3) Εργασίες σχετικές με τη λειτουργία των πολιτικών 
Δικαστηρίων: α) Η παραλαβή όλων των δικογράφων 
που εισάγονται για εκδίκαση στο Δικαστήριο (εφέσε¬ 
ων, προσφυγών, αιτήσεων προσδιορισμού προσωρινής 
και οριστικής τιμής μονάδας απαλλοτρίωσης, κλήσεων, 
ανακοπών κ.λπ.), ο ορισμός της ημέρας και ώρας για τη 
συζήτηση των υποθέσεων και η εγγραφή τους στα οικεία 
πινάκια, β) η τήρηση και η ενημέρωση των αναγκαίων 
βιβλίων και ειδικότερα: α') πρωτοκόλλου κατατιθεμένων 
δικογράφων εφέσεων, κλήσεων κ.λπ., β') πινακίων εγ¬ 
γραφής, των προς συζήτηση, υποθέσεων Μονομελούς, 
Τριμελούς και Πενταμελούς σύνθεσης, γ') ορισμού δι¬ 
κασίμων από τον Πρόεδρο, δ') ενδίκων μέσων (αναιρέ¬ 
σεων, αναψηλαφήσεων, ανακοπών), ε') δημοσιεύσεως 
πολιτικών υποθέσεων, στ') υποβαλλομένων αιτήσεων 
προς έκδοση πιστοποιητικών, ζ') πρακτικών διαδίκων, 
η') παρατάσεως προθεσμιών, θ') απογράφων, Γ) προσφυ¬ 
γών α' βαθμού, ια') εισηγητικών εκθέσεων, ιβ') καταθέ¬ 
σεως γραμματίων εξόδων ερημοδικίας και παράβολου, 
ιγ') εισηγητών δικαστών, ιδ') πράξεων αποδείξεως, ιε') εκ¬ 
θέσεων εγχειρίσεως δηλώσεων αποδοχής διορισθέντων 
εκκαθαριστών, ιστ') καταθέσεως αιτήσεων διαιτησίας 
και ιζ') πράξεων διαιτησίας, γ) Η έκδοση των σχετικών 

πιστοποιητικών, δ) Η συμμετοχή στις συνεδριάσεις του 
Δικαστηρίου επί πολιτικών υποθέσεων, η δημοσίευση 
και η καθαρογράφηση των πολιτικών αποφάσεων και 
των πρακτικών, η αρχειοθέτηση και φύλαξη τούτων, 
ε) Η έκδοση απογράφων και η χορήγηση αντιγράφων 
και πιστοποιητικών σχετικών με τις αποφάσεις αυτές. 
Και στ) η τήρηση του αρχείου, που περιλαμβάνει όλες 
τις πολιτικές αποφάσεις από του έτους 1914 μέχρι σή¬ 
μερα, τα ευρετήρια των αποφάσεων αυτών, καθώς και 
τις προτάσεις, εφέσεις, πρακτικά και άλλα έγγραφα της 
προδικασίας, εκτός αυτών (όλωντων ανωτέρω αναφερο- 
μένων αποφάσεων και εγγράφων) που έχουν παραδοθεί 
στα Γενικά Αρχεία του Κράτους. 

Β. Τμήμα Ποινικό 

Στην αρμοδιότητα του Τμήματος υπάγονται οι ακό¬ 
λουθες εργασίες: 

α) Η τήρηση των πρακτικών συνεδριάσεως των δι¬ 
καστηρίων του Ποινικού τμήματος και η καθαρογρα- 
φή αυτών, όπως επίσης και των ταυταρίθμων ποινικών 
αποφάσεων, β) Η έκδοση των οικείων πιστοποιητικών, 
γ) Η τήρηση και η ενημέρωση του βιβλίου απολήψιμων - 
βεβαιωθέντων, δ) Η καθαρογραφή των βουλευμάτων, 
ε) Η εκκαθάριση των ποινών σε χρήμα, των στερητικών 
της ελευθερίας που μετατράπηκαν και των δικαστικών 
εξόδων καθώς και η βεβαίωση των ποινών, όπου απαιτεί¬ 
ται, στις αρμόδιες Δ.Ο.Υ. στ) Η καταχώριση των αποφά¬ 
σεων των ποινικών δικαστηρίων στα οικεία βιβλία, ζ) Η 
σύνταξη των στατιστικών δελτίων καταδικασθέντων ανά 
τρίμηνο και περαιτέρω η αποστολή αυτών στην Εθνική 
Στατιστική Υπηρεσία της Ελλάδος, η) Κάθε εργασία που 
έχει σχέση με τους ενόρκους, θ) Η σύνταξη πινάκων κί¬ 
νησης ποινικών υποθέσεων, ι) Η έκδοση απογράφων 
ποινικών αποφάσεων, ια) Η σύνταξη εκθέσεων ενδίκων 
μέσων, ιβ) Η σύνταξη των δελτίων ποινικού μητρώου, 
ηλεκτρονικά, μέσω του συστήματος του Εθνικού Ποι¬ 
νικού Μητρώου (ΕΠΜ). ιγ) Η τήρηση του αρχείου. Και 
ιδ) η παραλαβή των αιτήσεων εκκαθάρισης αμοιβής των 
αυτεπαγγέλτως διορισθέντων δικηγόρων, ο έλεγχος των 
συνημμένων σε αυτές (αιτήσεις) δικαιολογητικών και 
περαιτέρω η αποστολή αυτών στοΤΑ.Χ.ΔΙ.Κ. 

Γ ια την εύρυθμη λειτουργία του Ποινικού Τ μήματος θα 
τηρούνται τα ακόλουθα βιβλία: 1) Δημοσιεύσεως αποφά¬ 
σεων (Τριμελούς Ανηλίκων,Τριμελούς Πλημμελημάτων, 
Μονομελούς Κακουργημάτων,Τριμελούς Κακουργημά¬ 
των, Πενταμελούς και Μικτού Ορκωτού Εφετείου), 2) εν¬ 
δίκων μέσων (αναιρέσεων κατά ποινικών αποφάσεων 
και βουλευμάτων, εφέσεων), 3) αιτήσεων ακυρώσεως 
διαδικασίας, 4) ειδικού βιβλίου καταχώρισης καθαρο¬ 
γραμμένων αποφάσεων όλων των δικαστηρίων (αρθρ. 
473 παρ. 3 Κ.Ποιν.Δ.), 5) αιτήσεων ακυρώσεως λιπο¬ 
μαρτυρίας, 6) καταχώρισης δελτίων ποινικού μητρώου, 
7) εισερχομένων δικογραφιών στο γραφείο του Προέ¬ 
δρου, 8) διατάξεων Προέδρου Εφετών, 9) δημοσιεύσε¬ 
ως βουλευμάτων, 10) υποβαλλομένων προτάσεων και 
11) ειδικού βιβλίου βουλευμάτων. 

Το αρχείο του Πολιτικού και του Ποινικού Τμήματος 
θα τηρείται από τον Προϊστάμενο του αντίστοιχου Τμή¬ 
ματος και άλλους υπαλλήλους, με τη βοήθεια του Επι¬ 
μελητή Δικαστηρίων του Εφετείου. 


Ο Διευθύνων το Δικαστήριο Πρόεδρος Εφετών, αφού 
λάβει υπόψη του τις υπηρεσιακές ανάγκες, τις κενές ορ¬ 
γανικές θέσεις, τις κάθε είδους άδειες των υπαλλήλων και 
τη γνώμη του Προϊσταμένου Διεύθυνσης της Γραμματεί¬ 
ας, με απόφαση του κατανέμει τους, υπηρετούντες στο 
Δικαστήριο, υπαλλήλους (πληροφορικής, γραμματείς, 
δακτυλογράφους, δικαστικούς επιμελητές κ.λπ.) στα επι- 
μέρους τμήματα της Γραμματείας.Το ειδικότερο αντικεί¬ 
μενο εργασιών του κάθε υπαλλήλου ρυθμίζεται κατά το 
δυνατόν ισομερώς και ισοβαρώς από τον Διευθύνοντα 
το Δικαστήριο Πρόεδρο Εφετών, αφού ληφθούν υπόψη 
οι υπηρεσιακές ανάγκες, οι κενές οργανικές θέσεις, οι 
κάθε φύσης άδειες και η επιτυχής ανταπόκριση του στο 
ανατιθέμενο έργο». 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 7/2018 (4) 

Έγκριση της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Αθηνών, 
που επήλθε με την υπ' αριθμ. 1/2018 απόφαση 
της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και 
ώρα 11.00', στο Μέγαρο του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση της 
Προέδρου του Αρείου Πάγου, η, κατά τα άρθρα 14 και 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (κυρωτικός ν. 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Βασίλειος Πέππας, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Μαρία Γαλάνη-Λεοναρ- 
δοπούλου, 5) Αγγελική Αλειφεροπούλου, 6) Γεώργιος 
Λέκκας, 7) Μαρία Χυτήρογλου, Αντιπρόεδροι του Αρεί¬ 
ου Πάγου, 8) ΙωσήφΤσαλαγανίδης, 9) Ευγενία Προγάκη, 
10) Ασπασία Μαγιάκου, 11) Χαράλαμπος Καλαματιανός, 
12) Ειρήνη Καλού, 13) Αλτάνα Κοκκοβού - Εισηγήτρια, 
14) Σοφία Ντάντου, 15) ΔημήτριοςΤζιούβας, 16) Σοφία 
Καρυστηναίου, 17) Νικήτας Χριστόπουλος, 18) Πέτρος 
Σαλίχος, 19) Γεώργιος Παπαηλιάδης, 20) Γεώργιος Μι- 
χολιάς, 21) Κωστούλα Φλουρή-Χαλεβίδου, 22) Ναυσι- 
κά Φράγκου, 23) Μιλτιάδης Χατζηγεωργίου, 24) Μαρία 
Γκανιάτσου, 25) Μαρία Τζανάκη, 26) Μαρία Παπασωτη- 
ρίου, 27) Γεώργιος Αποστολάκης, 28) Αρετή Παπαδιά, 
29) Κωνσταντίνος Πιτταράς, 30) Γεώργιος Παπανδρέου, 
31) Αντιγόνη Καράί'σκου-Παλόγου, 32) Κυριάκος Οι¬ 
κονόμου, 33) Ευφροσύνη Καλογεράτου-Ευαγγέλου, 
34) Αναστασία Περιστεράκη, 35) Σοφία Τζουμερκιώ- 
τη, 36) ΧρήστοςΤζανερρίκος, 37) Λουκάς Μόρφης και 
38) Γεώργιος Δημάκης, Αρεοπαγίτες. Κωλύονται και δεν 

παρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέας της Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστοποί¬ 
ησε στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιντης 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προςτους υπηρετού¬ 
ντες στονΆρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να αποφασίσει για 
την έγκριση ή μη της υπ' αριθμ. 1/2018 απόφασης της 
Ολομέλειας του Πρωτοδικείου Αθηνών, κατά το μέρος 
που αφορά την τροποποίηση του Κανονισμού Εσωτε¬ 
ρικής Υπηρεσίας του Πρωτοδικείου, και η οποία διαβι¬ 
βάσθηκε με το υπ' αριθμ. 525/18-1-2018 έγγραφο του 
Προέδρου του Τριμελούς Συμβουλίου Διεύθυνσης του 
Πρωτοδικείου Αθηνών, Ελευθέριου Γεωργίλη, Εφέτη, το 
οποίο έχει ως ακολούθως: «Σας υποβάλλουμε αντίγραφο 
της υπ' αριθμ. 1/2018 απόφασης της Ολομέλειας των 
Δικαστών του Πρωτοδικείου Αθηνών». 

Η Εισηγήτρια - Αρεοπαγίτης Αλτάνα Κοκκοβού, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Προέδρου του Τριμελούς Συμβου¬ 
λίου Διεύθυνσης του Πρωτοδικείου Αθηνών και β. την 
υπό κρίση υπ' αριθμ. 1/2018 απόφαση της Ολομέλειας 
του ως άνω Πρωτοδικείου, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας, 
σύμφωνα με την εν θέματι απόφαση της Ολομέλειας 
αυτού, όπως αναφέρεται στο σκεπτικό και το διατακτικό 
της παρούσας. 

Η Εισαγγελέας του Αρείου Πάγου ανέπτυξε την πρό¬ 
ταση της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 


σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρωτο¬ 
δικείου Αθηνών, με την υπ' αριθμ. 1/2018 απόφασή της, 
έκρινε απαραίτητη την τροποποίηση του Κανονισμού 
Εσωτερικής Υπηρεσίας, και ειδικότερα, α) την προσθή¬ 
κη ενός πινακίου Μονομελούς Πρωτοδικείου του 6ου 
Πολιτικού Τμήματος (Εφέσεων), προκειμένου να αντι¬ 
μετωπιστεί ο μεγάλος αριθμός εφέσεων κατ' αποφάσε¬ 
ων Ειρηνοδικείων, οι οποίες προσδιορίζονται μετά από 
χρονικό διάστημα άνω των 3 ετών, με έντονα αυξητική 
τάση, και β) τη σύσταση και λειτουργία ενός επιπλέον 
Μονομελούς Πλημμελειοδικείου, από 16-9-2018, προ¬ 
κειμένου να αντιμετωπιστεί επαρκώς η συσσώρευση 
μεγάλου αριθμού υποθέσεων, αρμοδιότητας Μονομε¬ 
λούς Πλημμελειοδικείου, για προσδιορισμό. 

Κατόπιν τούτων, η Ολομέλεια κρίνει, ομόφωνα, ότι 
πρέπει να εγκριθεί η ως άνω γενομένη τροποποίηση του 
κανονισμού Εσωτερικής Υπηρεσίας του Πρωτοδικείου 
Αθηνών, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ' αριθμ. 1/2018 από¬ 
φαση της Ολομέλειας του Πρωτοδικείου Αθηνών τρο¬ 
ποποίηση του Κανονισμού Εσωτερικής Υπηρεσίας, ως 
ακολούθως: 

1. Τροποποιείται το άρθρο 2 Β VI του Κανονισμού Εσω¬ 
τερικής Υπηρεσίας, που αφορά στο 6ο Πολιτικό Τμήμα 
(Εφέσεων), διαμορφούμενο ως εξής: 

«Στο Τμήμα Εφέσεων υπάγονται όλες οι εφέσεις κατά 
αποφάσεων των Ειρηνοδικείων. Οι συνθέσεις του Τμή¬ 
ματος (Πολυμελούς και Μονομελούς Πρωτοδικείου) 
συνεδριάζουν κάθε Παρασκευή, ώρα 09.00... 

Κατά τα λοιπά οι υποθέσεις του Μονομελούς Πρω¬ 
τοδικείου κατανέμονται σε έξι (6) κανονικά πινάκια (ΙΑ, 
ΙΑΑ, ΙΒΒ, ΙΓΓ, ΙΔΔ και ΙΕΕ) και έξι (6) ειδικά πινάκια (ΧΙΑ, 
ΧΙΑΑ, ΧΙΒΒ, ΧΙΓΓ, ΧΙΔΔ και ΧΙΕΕ), των πινακίων ΙΓΓ, ΙΔΔ, 
ΧΙΓΓ και ΧΙΔΔ με ώρα έναρξης συζήτησης την 11.30' για 
το χρονικό διάστημα έως τις 31-12-2020». 

2. Συστήνεται ένα επιπλέον Μονομελές Πλημμελειο¬ 
δικείο και συγκεκριμένα το Γ Μονομελές Πλημμελειο¬ 
δικείο, από 16-9-2018, με αντίστοιχη τροποποίηση του 
άρθρου 9 στοιχ. I περ. Γ' εδ. α' του Κανονισμού Εσωτερι¬ 
κής Υπηρεσίας του Πρωτοδικείου Αθηνών, που θα έχει 
ως εξής: «Μονομελή Πλημμελειοδικεία, ήτοι Α’, Β', Γ', Δ', 
Ε', ΣΤ', Ζ', Η', Θ', Γ και Αυτόφωρο (Σύνθεση Α', Σύνθεση Β' 
και Σύνθεση Γ')». 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

